**ОБЯВЛЕНИЕ**

**„СПЕЦИАЛИЗИРАНИ БОЛНИЦИ ЗА РЕХАБИЛИТАЦИЯ – НАЦИОНАЛЕН КОМПЛЕКС” ЕАД, СОФИЯ**, гр. София, бул. „Васил Левски“ № 54,

На основание чл. 29, ал. 5 от Правилника за прилагане на Закона за публичните предприятия, т. 11 от Правилата за провеждане на търг и конкурс и за сключване на договори за продажба и наем с работници и служители по Приложение № 1 към чл. 29, ал. 2 от Правилника за прилагане на Закона за публичните предприятия, Решение на Съвета на директорите на „СБР-НК“ ЕАД по т. 3 от Протокол № 1/10.01.2024 г. и Заповед № РД-09-19/08.02.2024 г. на Изпълнителния директор на „СБР-НК” ЕАД,

**ОБЯВЯВА**

**КОНКУРС ЗА ИЗБОР НА ЗАСТРАХОВАТЕЛ ЗА СКЛЮЧВАНЕ НА ЗАСТРАХОВКА НА НЕДВИЖИМО ИМУЩЕСТВО, МАШИНИ, СЪОРЪЖЕНИЯ, ОБОРУДВАНЕ И ДРУГИ ДМА, СОБСТВЕНОСТ НА „СБР-НК“ ЕАД, ПОДРОБНО ОПИСАНИ В КОНКУРСНАТА ДОКУМЕНТАЦИЯ**

**СРОК** на застраховката: 1 (една) година.

**Размер на депозита за участие**: **200 лв.** (двеста лева), вносим по банков път, най-късно до изтичане срока за подаване на заявленията по следната **банкова сметка с титуляр – „СБР-НК” ЕАД, Централен офис:** IBAN: BG34IABG80741010673505; Банка: „Интернешънъл асет банк“ АД.

**Срок на валидност на предложенията**:60 календарни дни, считано от датата на провеждането на конкурса.

**Конкурсната документация** се получава всеки работен ден след датата на публикуване на обявата за конкурса от 09:00 до 12:00 ч. и от 13:00 до 16:30 ч. в сградата на „СБР - НК” ЕАД, Централен офис, гр. София пк 1142, бул. „Васил Левски“ № 54; Тел. за контакти: 02 988 59 05; 0882 80 55 36; факс: 02 987 61 21; електронна поща: sbrnk@rehabilitation.bg; Лице за контакти: Игна Георгиева Михайлова – организатор стопански дейности/управление на собствеността.

**Цена на конкурсната документация** - 36 лв. с ДДС, вносими в касата на „СБР-НК” ЕАД-Централен офис или по банков път по следната банкова сметка: **титуляр „СБР-НК” ЕАД, Централен офис:** IBAN: BG72IABG80741010673500; Банка: „Интернешънъл Асет Банк“ АД. **Срок за закупуване на конкурсната документация**: до изтичане срока за подаване на предложенията за участие.

**Оглед -** по желание на кандидатите огледи на обектите могат да се извършват всеки работен ден от 09:00 до 16:30 ч. след предварително съгласуване с Възложителя, до деня преди провеждане на конкурса, срещу документ за закупена конкурсна документация.

**ИЗИСКВАНИЯ КЪМ КАНДИДАТИТЕ**: Предложения за участие в конкурса се подават само от лица – лицензирани застрахователни дружества. Кандидатите следва да представят заверено копие от валиден документ, издаден от съответния компетентен орган, удостоверяващ правата на лицето да осъществява застрахователна дейност за видовете застраховки, предмет на конкурса. До участие в конкурса се допускат само кандидати, подали предложение, съгласно изискванията и условията на утвърдената конкурсна документация и отговарящи на условията за участие.

**СПИСЪК на документите, които следва да бъдат представени от участниците**: **1.** Предложение за участие в конкурса по образец; **2.** Документ за закупени конкурсни книжа; **3.** Документ за внесен депозит; **4.** Заверено копие от валиден лиценз за застрахователна дейност по смисъла на Кодекса за застраховането (КЗ) за видовете застраховки, предмет на конкурса; **5.** 2 бр. декларации по образец; **6.** Общи условия на участника за застраховките, предмет на конкурса; **7.** Нотариално заверено пълномощно за участие в конкурса **(в случай че лицето се представлява от пълномощник)**. **8.** Ценово предложение по образец в отделен запечатан непрозрачен плик.

**КРИТЕРИИ ЗА ОЦЕНКА -** **„най-ниска цена“**, съгласно условията на конкурсната документация. За определяне на най-ниска предложена цена се сравняват посоченият в ценовите оферти на участниците общ размер на застрахователната премия за застраховане на недвижимото имущество, машини, съоръжения и оборудване, собственост на „СБР-НК“ ЕАД, описано в конкурсната документация. Предложените премии трябва да включват вноски за гаранционен фонд, обезпечителен фонд, дължимия данък върху застрахователните премии, както и всички други такси, дължими от застрахования.

**ЗАСТРАХОВАТЕЛНА СУМА:** **За минимална застрахователна сума за застраховане на** недвижимо имущество, машини, съоръжения, оборудване и други ДМА, собственост на „СБР-НК“ ЕАД, предмет на застраховане и описани в конкурсната документация, следва да се счита действителната стойност на подлежащото на застраховане имущество, определена на база на балансовата и застрахователната стойност, а именно – **17 578 251.32 лв. (седемнадесет милиона петстотин седемдесет и осем хиляди двеста петдесет и един лева и тридесет и две стотинки).**

Дължимата застрахователна сума или обезщетение при настъпило застрахователно събитие/я се заплаща в срок до петнадесет календарни дни от представяне на всички посочени в застрахователния договор документи.

**Не се допуска самоучастие** на застрахования, в случай на настъпване на застрахователно събитие.

**Подаване на предложенията:** Всеки работен ден от 09:00 до 16:30 ч. до деня преди разглеждане на предложенията в „Деловодство“ на „СБР-НК” ЕАД, Централен офис, гр. София. **КРАЕН СРОК** за приемане на заявленията за участие: **до 16:30 часа на 26.02.2024 г.**

**КОНКУРСЪТ ЩЕ СЕ ПРОВЕДЕ НА 28.02.2024 г. от 10:00 часа В СГРАДАТА НА “СБР–НК” ЕАД, ЦЕНТРАЛЕН ОФИС,** адрес: град София п.к. 1142, бул. „Васил Левски“ № 54, от комисия, назначена съгласно т. 11.8 от Правилата за провеждане на търг и конкурс и за сключване на договори за продажба и наем с работници и служители по Приложение № 1 към чл. 29, ал. 2 от Правилника за прилагане на Закона за публичните предприятия.

**Сключване на договор**: „Специализирани болници за рехабилитация - Национален комплекс” ЕАД сключва застрахователни договори под формата на застрахователни полици за застраховане на имуществото, предмет на конкурса. Неразделна част от полиците са Общите условия на застрахователя по съответния вид застраховка.

Писмени договори за застраховка на имуществото следва да се сключат в 14-дневен срок от получаване на решение за избор на спечелилия конкурса участник, чието предложение най-пълно удовлетворява конкурсните условия. В случай че договорът не бъде сключен в определения срок по вина на спечелилия конкурса участник, депозитът на този участник се задържа, а за спечелил конкурса се определя следващият класиран кандидат, удовлетворил конкурсните условия, ако същият не е изтеглил своя депозит. При отказ и на втория класиран участник, изпълнителният директор може да прекрати конкурса или последователно да предложи на следващите класирани участници сключването на договор, в случай че същите не са изтеглили своя депозит.